દાઉદી વહોરા સમૂદાયની પ્રશંસા કરતા મોદીએ કહ્યું હતું કે, ઈમામ હુસૈનના પવિત્ર સંદેશને તમે લોકોએ જીવનમાં ઉતાર્યો છે અને સદિઓથી દેશ અને દુનિયા સુધી પૈગામ પહોંચાડયો છે. ઈમામ હુસૈન શાંતિ અને ન્યાય માટે શહીદ થયા હતા. તેમણે અન્ય અને અહંકારના વિરોધમાં પોતાનો અવાજ બુલંદ કર્યો હતો. તેમની આ સીખ ત્યારે જેટલી જરૂરી હતી એટલી જ વર્તમાન સમયમાં પણ જરૂરી છે. પીએમ મોદીએ કહ્યું હતું કે, આ તમામ પરંપરાના અસરકારક પ્રચાર કરવાની જરૂરીયાત છે. વસુધૈવ કુટુમ્બકમની પરંપરા માટે પણ વહોરા સમાજે મહત્વની કામગીરી કરી છે. આ પરંપરાના કારણે જ ભારતની ઓળખ અન્ય દેશો કરતા અલગ છે. આવી જ રીતે શાંતિ, સદ્ભાવ, રાષ્ટ્રવાદ અને સૌહાર્દ પ્રતિ વહોરા સમૂદાયની ભૂમિકા હંમેશા મહત્વપૂર્ણ રહી છે.